
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

             Privind, modificarea art.1 din H.C.L. nr. 220/2006 privind aprobarea asocierii în  

                           participaţiune dintre Primăria municipiului Focşani şi  SC SUISSE TRAIL 

                           SRL Brasov, în vederea amplasarii unui patinoar artificial demontabil in Piata 

                           Unirii Focsani, pe o perioada determinata

            Consiliul local al municipiului Focşani, judeţul Vrancea, întrunit în şedinţă extraordinară:

         - analizând Proiectul de hotărâre iniţiat de Primarul municipiului Focşani, raportul comun al Serviciului urbanism, al Direcţiei economice şi al Serviciului juridic-contencios, administrarea domeniului public şi privat, publicitate  înregistrat la nr.62369/ 2006 prin care se propune modificarea art.1 din H.C.L. nr.220/2006 privind aprobarea asocierii în participaţiune dintre Primăria municipiului Focşani şi SC SUISSE TRAIL SRL Brasov in vederea amplasarii unui patinoar artificial demontabil in Piata Unirii Focsani, pe o perioada determinata ;

        - vazand avizul favorabil al Comisiei pentru amenajarea teritoriului si urbanism si al Comisiei pentru buget, finante, investitii, libera initiativa, economie si servicii publice si adresa SC SUISSE TRAIL SRL Brasov inregistrata la Primaria Municipiului Focsani sub nr.62369/27.11.2006 ;

        - în baza art.38 alin. (1), (2) lit. (e) şi (7) lit. (a)  şi în temeiul art.46 alin. (2) din Legea nr. 215/ 2001 privind administraţia publică locală, cu modificările şi completările ulterioare.

HOTĂRĂŞTE :

           Art. 1. Modificarea art. 1 din HCL nr.220/2006 privind aprobarea asocierii în participaţiune dintre Primăria municipiului Focşani  şi  SC. SUISSE TRAIL SRL Brasov, în vederea amplasarii unui patinoar artificial demontabil in Piata Unirii Focsani, pe o perioada determinata, care va avea urmatorul cuprins :

         “ Aprobarea asocierii în participaţiune dintre Primăria municipiului Focşani  şi  SC. SUISSE TRAIL SRL Brasov, în vederea amplasarii unui patinoar artificial demontabil in incinta Gradinii Publice situata in Focsani – b-dul Dimitrie Cantemir nr.2A, pe o perioada determinata, dupa cum urmeaza :

· patinoarul va fi amplasat pe teren apartinand domeniului public, respectiv  in incinta Gradinii Publice situata in Focsani – b-dul Dimitrie Cantemir nr.2A;

· asocierea se incheie pe o perioada de 5 ani, patinoarul functionand efectiv in lunile decembrie-februarie a fiecarui an cu plata unei chirii de 1000 EURO echivalent lei/ luna de functionare .”

         Art. 2.  Pe cale de consecinta, se modifica restul prevederilor contrare ale HCL nr.220/2006 .

        Art. 3. Executarea hotărârii va fi asigurată conform legii, de către Primarul municipiului Focşani prin Serviciul urbanism, Direcţia economică şi Serviciul juridic-contencios,  administrarea domeniului public şi privat, publicitate.

PREŞEDINTE DE ŞEDINŢĂ,

Cezar MIHAILESCU

                                                                                                     CONTRASEMNEAZĂ,

                                                                                              Secretarul Municipiului Focşani

                                                                                                          Eduard CORHANA

